cyanic-selkie/wikianc huggingface dataset:
Թաքնված կերպարներ
Սյուժե
Երբ Հարիսոնն իր ենթականերին առաջարկում է լուծել մաթեմատիկական հավասարումը, Քեթրինը գտնում է լուծումը, ինչը տպավորություն է թողնում Հարիսոնի վրա։ ԱՄՆ տիեզերագնացների առաջին խմբի տիեզերագնացները այցելում են Լեգլի, և Ջոն Գլենն ամեն կերպ ձգտում է բարեհամբույր լինել West Area Computers բաժնի կանանց հետ։
Հարիսոնը կատաղում է, երբ իմանում է, որ Քեթրինն ստիպված է 800 մետր քայլել մինչև մյուս շենք` գունավոր մարդկանց համար նախատեսված զուգարանից օգտվելու համար։ Հարիսոնը վերացնում է սեգրեգացիան զուգարաններում` պոկելով «Զուգարան` գունավորների համար» ցուցանակը։ Հարիսոնը թույլ է տալիս Քեթրինին ներկա գտնվել ժողովներին, որտեղ նա հասկանում է, թե ինչպես է պետք հաշվարկել տիեզերական կապիճի կրկնակի մուտքը։ Չնայած դրան` Սթենֆորդը ստիպում է Քեթրինին իր անունը ջնջել զեկույցներից։ Զեկույցներն ստորագրում է բացառապես Սթենֆորդը։ Այդ ընթացքում Մերին դատարան է դիմում և հաղթում գործը` հնարավորություն ստանալով այցելել սեգրեգացված դպրոցի երեկոյան դասերին։
Դորոթին իմանում է էլեկտրոնային IBM 7090 էլեկտրոնային համակարգչի գործարկման մասին, որն սպառնում է փոխարինել մարդկային համակարգիչները։ Նա մտնում է համակարգչային սենյակ, որպեսզի իմանա համակարգչի մասին և հաջողությամբ միացնում է համակարգիչը։ Ավելի ուշ Դորոթին այցելում է հանրային գրադարան (որտեղ գրադարանավարը նախատում է նրան սպիտակների համար նախատեսված բաժին այցելելու համար)` Ֆորտրանի մասին գիրք վերցնելու համար։ Նա գողանում է գիրքը, ինքնուրույն ծրագրավորում է սովորում և սովորեցնում է West Area Computers-ի իր գործընկերուհիներին։ Երբ ՆԱՍԱ-ն իմանում է Դորոթիի նոր հմտությունների մասին, նրա պաշտոնը բարձրացնում են` դարձնելով ծրագրավորման բաժնի ղեկավար։ Նա համաձայնում է միայն մի պայմանով, այն է` իր հետ պիտի տեղափոխվեն նաև իր 30 գործընկերուհիները։ Միթչելը վերջապես նրան դիմում է «տիկին Վոգան», այլ ոչ թե «Դորոթի»։
Երբ վերջնական նախապատրաստումներ են արվում Ջոն Գլենի թռիչքի համար, Քեթրինին հետ են ուղարկում West Area Computers: Հարիսոնն ասում է նրան, որ ինքը ոչինչ չի կարող անել և որ իրենց բաժնում այլևս մարդ-համակարգիչներ պետք չեն։
Թռիչքի օրը կոորդինատների մեջ անճշտություններ են հայտնվում։ Տիեզերագնաց Գլենը պահանջում է կանչել Քեթրինին, որը պետք է ստուգի կոորդինատները։ Նա արագ անում է դա, սակայն հաշվարկները հանձնելուց հետո դիսպետչերական սենյակի դուռը նրա երեսին փակվում է։ Այնուամենայնիվ, Հարիսոնը նրան անվտանգության մուտքի թույլտվություն է տալիս։
Թռիչքից հետո ահազանգ է ստացվում, որ պատիճի ջերմային ասպարը, հնարավոր է, հալվում է։ Ի վերջո տիեզերանավը հաջողությամբ վայրէջք է կատարում։
Առաքելության հաջող ավարտից հետո մաթեմատիկոսներին ազատում են աշխատանքից, և արդյունքում նրանց փոխարինում են համակարգիչները։ Քեթրինը նորից նշանակվում է Վերլուծության ու հաշվարկման բաժնում, Դորոթին շարունակում է ղեկավարել ծրագրավորման բաժինը, իսկ Մերին ինժեների աստիճան է ստանում և ըստ մասնագիտության աշխատանքի է անցնում ՆԱՍԱ-յում։ Սթենֆորդը Քեթրինին սուրճ է մատուցում և ընդունում է նրա անունը զեկույցի վրա` որպես համահեղինակ։
Ֆիլմի վերջաբանում ասվում է, որ Քեթրինն ավելի ուշ հաշվարկներ է արել Ապոլոն 11 և Սփեյս Շաթլ առաքելությունների համար։ 2015 թվականին նա պարգևատրվում է Ազատության նախագահական մեդալով։ Հաջորդ տարի ՆԱՍԱ-ն նրա պատվին անվանակոչում է Լենգլի հետազոտության կենտրոնի հաշվողական աշխատանքների շինությունը։
Մարքեթինգ և վարձույթ
Ֆիլմի թիզեր թրեյլերը համացանցում հայտնվել է 2016 թվականի օգոստոսի 16-ին, իսկ թրեյլերը` 2016 թվականի նոյեմբերի 16-ին։ Ֆիլմի դիստրիբյուտորն է եղել 20th Century Fox ընկերությունը, բյուջեն կազմել է 25 միլիոն ամերիկյան դոլար։ Ֆիլմն ամբողջ աշխարհում հավաքել է ավելի քան 235 միլիոն դոլար։
Արձագանքներ
Ֆիլմը համաշխարհային կինոմամուլում բարձր գնահատականների է արժանացել. Rotten Tomatoes կայքում դրա ռեյտինգը կազմել է 93%` ըստ 262 գրախոսությունների, 7,6/10 միջին ցուցանիշով :Metacritic կայքում ֆիլմը 100 միավորից 74 է ստացել` ըստ 47 քննադատների ակնարկների ։
Ծանոթագրություններ
Կատեգորիա:Ֆիլմեր ռասիզմի մասին Կատեգորիա:Անգլերեն ֆիլմեր Կատեգորիա:Իրական դեպքերի վրա հիմնված դրամա ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան պատմական ֆիլմեր Կատեգորիա:Ամերիկյան կենսագրական ֆիլմեր Կատեգորիա:20th Century Fox ֆիլմեր
FIFA 23
FIFA 23, սպորտային սիմուլիատոր ժանրի համակարգչային խաղ, որը 30-րդն է FIFA խաղաշարքում և մշակվել է EA Vancouver ընկերության կողմից։ Խաղը թողարկվել է 2022 թվականի սեպտեմբերի 30-ին անհատական համակարգիչների, PlayStation 3, PlayStation 4, PlayStation 5, Xbox One, Xbox Series X/S և Nintendo Switch համար ։ FIFA 23-ը համարվում է Electronics Arts-ի կողմից մշակված վերջին խաղը այս անունով, քանի որ 2022 թվականին EA և FIFA-ն հայտարարեցին համագործակցության դադարեցման մասին, հաջորդող խաղը արդեն կկրեն EA Sports FC անվանումը ։
Գեյմփլեյ
Առաջին անգամ խաղում փոփոխվել է խաղային շարժիչը HyperMotion Technology-ից դառնալով Hypermotion Technology 2։ Այս տարբերակում ավելացել է խաղերի նկարահանման համակարգը, որի ընթացքում արհետսական բանականությունը սովորել է ավելի քան 6000 վիրտուալ էֆֆեկտներ։ «Տեխնիկական դրիբլինգի» համար օգտագործվում է այսպես կոչված «Ակտիվ հպում» համակարգը, որը բարելավում է ֆուտբոլիստի ճանապարհը դեպի գնդակը, ինչպես նաև մեծացել է խաղացողի արձագանքը տրվող հրամաններին ։
Մշակում
Կատեգորիա:Համակարգչային խաղեր Կատեգորիա:Համակարգչային խաղեր այբբենական կարգով Կատեգորիա:Համակարգչային խաղեր ըստ ժանրի Կատեգորիա:Ստուդիաներ
Մաշադի Ջամիլ Ամիրով
Մաշադի Ջամիլ Ամիրով (Məşədi Cəmil Əmirov, ), ադրբեջանցի երաժիշտ, թառահար և կոմպոզիտոր; Մաշադի Ջամիլ Ամիրովը ադրբեջանական երաժշտական մշակույթի պատմության մեջ նշանավոր դեմքերից մեկն է։
Նա կոմպոզիտոր Ֆիքրեթ Ամիրովի հայրն է ;
Կենսագրություն
Մաշադի Ջամիլ Ամիրասլան օկլի Ամիրովը ծնվել է 1875 թվականին։ 1910 թվականին Ամիրովը, մի խումբ երաժիշտների հետ միասին, հրավիրվել է Ռիգա ՝«Գրեմոֆոն» արշավին:Այստեղ նա ձայնագրում էր մի քանի մուղամներ և ժողովրդական երգեր։ 1911 թվականին մեկնել է Թուրքիա `երաժշտական կրթություն ստանալու համար։ Երկու տարի ապրել և սովորել է Ստամբուլում։ Թուրքիայում Ամիրովը խթանում էր ադրբեջանական երաժշտությունը։ Թուրքական «Շանբալ» թերթը հոդվածն է հրապարակել Մաշադի Ջամիլի մասին, ինչպես նաև նրա լուսանկարը ՝թառի միասին։
Ստամբուլում Ամիրովը «Հեյրաթը» մուղամը վերածել է նոտաներին։ Թուրքիայում Ամիրովը սովորել է խաղալ ուդ ու քանոն։ Եվ հայրենիք վերադառնալուն պես նա բերել է այս գործիքները իր հետ։ Ամիրովը հեղինակ է օպերայի «Սեյֆալմուլք» (1915) և երաժշտական դրամայի «Ազնիվ աղջկա» (1923) :
Չերնիկ (գյուղ, Սվալյավայի շրջան)
Չերնիկ (Черник), գյուղ Ուկրաինայի Անդրկարպատյան մարզի Սվալյավայի շրջանում։
Մաշադի Ջամիլ Ամիրով
Կենսագրություն
1923 թվականին նա ստեղծել է երաժշտական դպրոց Գանձակում։
Չերնիկ (գյուղ, Սվալյավայի շրջան)
2001 թվականի տվյալներով Չերնիկ գյուղում բնակվում էր 564 մարդ։ Բնակավայրը զբաղեցնում է 0,517 կմ² տարածք։ Բնակչության խտությունը կազմում էր 1090,91 մարդ/կմ²։
Մաշադի Ջամիլ Ամիրով
Կենսագրություն
Մաշադի Ջամիլ Ամիրովը մահացել է 1928 թվականին Գանձակում։
Չերնիկ (գյուղ, Սվալյավայի շրջան)
Արտաքին հղումներ
Կատեգորիա:Ուկրաինայի Անդրկարպատյան մարզի Սվալյավայի շրջանի բնակավայրեր Կատեգորիա:Ուկրաինայի գյուղեր
Մաշադի Ջամիլ Ամիրով
Ծանոթագրություններ
Կատեգորիա:Ադրբեջանցի երաժիշտներ Կատեգորիա:Ադրբեջանցի կոմպոզիտորներ
Գեղավանք (Սյունիքի մարզ)
Գեղավանք, գյուղ Հայաստանի Սյունիքի մարզում, Գեղի գետի ձախ ափին, Գեղի գյուղից 5 կմ արևելք։
Փիրիլու անվանումով ընդգրկված է եղել Արևելյան Հայաստանի Ելիզավետպոլի նահանգի Զանգեզուրի գավառում ։
Գեղավանք վերանվանվել է 1991 թ.-ին ։
Ծանոթագրություններ
Կատեգորիա:Սյունիքի մարզի գյուղեր
Կոստիկյան
Կոստիկյան, հայկական ազգանուն ։
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Անձնանվանական հիմքով ազգանուններ Կատեգորիա:Յան վերջածանցով ազգանուններ Կատեգորիա:Լատիներեն հիմքով ազգանուններ Կատեգորիա:Հունարեն հիմքով ազգանուններ
Աշխարհաքաղաքացիություն
Աշխարհաքաղաքացիություն կամ կոսմոպոլիտիզմ (κοσμοπολίτης, հունարն «աշխարհ» և «քաղաքացի» բառերից), գաղափարաքաղաքական հոսանք, քաղաքական տեսություն, որ քարոզում է հայրենիքի և սեփական ժողովրդի արժեքների, ազգային ավանդույթների, մշակույթի, ազգային պետության կամ ազգային իրավունքների ստորադասումը կամ դրանց համար պայքարից հրաժարումը՝ հանուն «համամարդկային արժեքների» գերակայության, «համաշխարհային պետության» ստեղծման և «համաշխարհային քաղաքացիության» հաստատման։ Մեկ այլ սահմանմամբ՝ «համաշխարհային քաղաքացիության» մասին գինը, գաղափարախոսություն, որը քարոզում է հրաժարում ազգային ավանդույթներից և մշակույթից, հայրենասիրությունից, մերժում է պետական և ազգային սուվերենությունը։
Կոսմոպոլիտիզմի պատմական զարգացումը
Պատմական այլևայլ պայմաններում «Կոսմոպոլիտիզմ» եզրույն ունեցել է տարբեր բովանդակություն։ Փիլիսոփայական կոսմոպոլիտիզմը սկիզբ է առել Հին Հունաստանում։ Դարերի ընթացքում նրա բովանդակությունը հարստացել է ինչպես քաղաքական, այնպես էլ մշակութային առումով։ Էպիկտետոսը, որից հետո Ցիցերոնը մեջբերում էին Սոկրատեսին, որն իրեն հայտարարել էր աշխարհի քաղաքացի։ Դիոգենեսը առաջիններից էր, որ իրեն անվանեց կոսմոպոլիտ։ Ստոիկներից և քրիստոնյա առաքյալներից (Օրիգենես, Տերտուղիանոս) հետո կոսմոպոլիտիզմի թեման շարունակել են Վերածննդի դարաշրջանի հումանիստները, որոնց կոսմոպոլիտիզմն ուղղված է եղել ընդդեմ ավատատիրական մասնատվածության (Դանթե Ալիգիերի, Թոմազո Կամպանելա)։ Կոսմոպոլիտիզմը մեծ ազդեցություն է թողել Էրազմ Ռոտերդամցու, Յոհան Լուիս Վիվեսի Թոմաս Մորի Մոնթենի վրա։
XVIII դարում կոսմոպոլիտիզմը դարձավ փիլիսոփայություն, հոգեվիճակ, մտածելակերպ, ապրելակերպ և որ առավել կարևոր է՝ Լուսավորության դարաշրջանի մշակութային էլիտայի ինքնության ձև ։ Հետագայում, հավանաբար Յոհան Գոթֆրիդ Հերդերից (1744-1803 թթ.) սկսած, նրա «ազգային ոգու» ուսմունքից ձևավորվում է պետություն, որտեղ ապրում է մի ժողովուրդ մեկ միասնական բնավորությամբ դոկտրինան։
Կոսմոպոլիտիզմի վերացական-հումանիստական իդեալը լուսավորականության դարաշրջանում արտահայտել է ֆեոդալական ճնշումից անհատի ազատագրության գաղափարը։ Գերմանիայում կոսմոպոլիտիզմի գաղափարները, ի հակադրություն ֆեոդալական «հայրենասիրության», զարգացրել են Գոտհոլդ Լեսսինգը (1729-1781 թթ.), Յոհան Վոլֆգանգ Գյոթեն (1749-1832 թթ.), Ֆրիդրիխ Շիլլեր (1759-1805 թթ.), Իմանուիլ Կանտը (1724-1804 թթ.), Յոհան Ֆիխտեն (1762-1814 թթ.):
Կոսմոպոլիտ նացիոնալիզմ
XVIII դարի վերջում կոսմոպոլիտիզմն իր տեղը երկու հարյուրամյակով զիջեց նացիոնալիզմին, որը դարձավ մարդկության պատմության մեջ եղած ամենաշատ զոհերով պատերազմների շարժիչ ուժը։ Հետաքրքիր փաստ է, որ թվում էր, որ անհնար է պատկերացնել կոսմոպոլիտականության և ազգայնականության համատեղումը։ Սակայն տասնամյակներ առաջ այն ժամանակ Լոնդոնի տնտեսագիտության դպրոցի տնօրեն, նշանավոր բրիտանական սոցիոլոգ Էնթոնի Գիդենսը ներմուծեց «կոսմոպոլիտ ազգ» (cosmopolitannation) հասկացությունը։ Ընդգծելով, որ էթնիկ համայնքները սոցիալապես պակաս կառուցվածքային չեն, քան ազգային պետությունները, Գիդենսը նշում է, որ կոսմոպոլիտական նացիոնալիզմը ազգային ինքնության միակ ձևն է, որը համատեղելի է ստեղծված աշխարհակարգի հետ։ Դեռ ավելին, կոսմոպոլիտ ազգը կոսմոպոլիտ դեմոկրատիայի կարիք ունի, որը կիրականացվի համաշխարհային մասշտաբով ։
Ըստ Հանա Արենդտի
ХХ դարի կեսերին թերևս չի եղել մեկ այլ մտավորական, որին կարելի է համարել «կոսմոպոլիտ նացիոնալիզմի» և «կոսմոպոլիտ դեմոկրատիայի» առավել մարգարե, քան Հանա Արենդտը (1906-1975 թթ.): Ստեֆան Ցվայգին (1881-1942 թթ.) նվիրված էսսեյում Արենդտը կոսմոպոլիտիզմը բնութագրում է, որպես ''«միակ աշխարհ, որտեղ առանց հայրենիքի մարդը նույնպես ... օգտվում է քաղաքացիության իրավունքից»''։ «Կոսմոպոլիտիզմը» անվանել է «տարօրինակ ազգություն» ։ Նա փնտրել է հենց այնպիսի էթիկա, որը թույլ կտար կոսմոպոլիտ արժեքներ դավանել՝ առանց սեփական ազգային ծագումից հրաժարվելու ։
Հրեական ազգային փորձը կարևոր է եղել Արենդտի համար իր հատկապես համաշխարհային և համամարդկային նշանակությամբ։ Արենդտը պնդել է, որ Եվրոպայում ազգային գիտակցության ապակառուցողական ասպեկտն իր գագաթնակետին է հասել Առաջին համաշխարհային պատերազմից հետո Կենտրոնական և Արևելյան Եվրոպայում իշխող հզոր բազմազգ կայսրությունների փլուզման հետ միասին։ Բռնատիրական կայսրությունների, հետևաբար նաև ճնշված ազգությունների զայրույթը հարուցած կենտրոնի անհետացումը հանգեցրեց հատկապես ենթակա ազգերի համերաշխության մնացորդների անհետացման։ Այդպիսով մեկը մյուսի դեմ դուրս եկան. սլովակները չեխերի դեմ, խորվաթները՝ սերբերի, ուկրաինացիները՝ լեհերի և բոլորը հրեաների դեմ։
Պետության տեսանկյունից ազգը ոչ թե որոշվում է էթնիկ, լեզվային, մշակութային, կրոնական, պատմական և այլն տեսանկյունից, այլ ընդհանուր քաղաքացիությունից ելնելով։ Սա ոչ միայն լիբերալ է, այլև պահպանողական, որը հիմնված է «մարդու և քաղաքացու իրավունքների» վրա, բայց արդեն գոյություն ունեցող պետությունների կողմից սահմանափակում է ազգի կարգավիճակը։ Հին կայսրությունների անկումը նշանակում էր նոր սկզբունքի առաջացում՝ ազգության գաղափարի նյութականացում, որը պետությունից առաջ է ընկնում, պետությունից անկախ է կողմնորոշվում և իրենում ամփոփում է «սեփական պետություն ունենալու իրավունք»։
«Բռնատիրության ակունքները» գրքում Արենդտը անդրադարձել է այդ սկզբունքի աղետալի հետևանքներին։ Յուրաքանչյուր քաղաքական հանրության շրջանակներում «ազգին» պատկանողների և չպատկանողների ներքին բաժանումներ են կատարվում։ Առաջինները հայտնի են որպես ժողովուրդներ, որոնք պետություն ունեն (state-peoples), երկրորդները հայերի և հրեաների նման փոքրամասնություներ են, որոնք այդպիսին են ճանաչվում պայմանագրերի համաձայն, և չունենալով պետություն կամ տեղահանված լինելով (stateless, displaced), ոչ մեկի կողմից չեն ճանաչվում։ Նույնիսկ փոքրամասնությունների իրավունքները երաշխավորող պայմանագրերը գրեթե բացահայտ հայտարարում են, որ միայն «պետական ազգերի ներկայացուցիչներն» են լիարժեք քաղաքացիներ ։
Հանա Արենդտը կարծում էր, որ իրավունքները բաշխելու իրավունքը չի կարելի վստահել ազգային պետությանը կամ ինտերնացիոնալ ինստիտուտներին, որոնք պարզապես գործում են ազգային պետությունների փոխհամաձայնության հիման վրա։ Անձի իրավունքների պաշտպանության նոր երաշխիքների անհրաժեշտություն էր տեսնում Արենդտը։ Եվրոպական տնտեսական միության և Եվրոպական պառլամենտի ստեղծումից 17 տարի առաջ, 1940 թվականի ամռանը, Երկրորդ համաշխարհային պատերազմի սկսվելուց կես տարի անց Հանա Արենդտը Էրիխ Կոն Բենդիտին գրել է.
Խոսքը այն մասին է, որ Էնթոնի Գիդենսը անվանել է «համաշխարհային մասշտաբով իրականացվող կոսմոպոլիտ դեմոկրատիա»։
Այս տեսակետից ելնելով Հանա Արենդտը Իսրայելի պետություն ստեղծելու նկատմամբ խիստ հակասական վերաբերմունք է ունեցել։ Մի կողմից նացիստական դժոխքից փրկված հրեա ազգի հրեական պետության մասին ՄԱԿ-ի Գլխավոր ասամբլեայի բանաձևի մեկ տողից համաշխարհային քաղաքականության փաստ էր դարձել։ Մյուս կողմից էլ Արենդտը համարում էր, որ Եվրոպայից Պաղեստին հրեաների ընդհանուր արտագաղթը պարադոքսալ ձևով ոչ միայն սիրոնիզմի, այլև հիտլերյան նացիզմի հաղթանակ է նշանակում. նրանց ցանկությունն էր Եվրոպան մաքրել հրեաներից։
Ամենայն հավանականությամբ Արենդտն առաջիններից մեկն էր, որ հասկացավ, որ հրեաների անվտանգության երաշխիք կարող է լինել միայն մարդու իրավունքների համընդհանուր պաշտպանությունը։ Այսինքն, հրեաները պետք է պայքարեն ոչ թե Պաղեստինում (Էրեց Իսրայել) կամ որևէ այլ տեղ իրենց ազգային պետությունը ունենալու համար, այլ ամենատարբեր ազգերի, այդ թվում հրեաների անվտանգության համար սպառնալիք ներկայացնող տոտալիտար ռեժիմների առաջացումը կանխելու համար ։
Դաթո Դարցիմելիա
Խաղային կարիերիա
Հանդես է եկել Վրաստանի առաջնությունում, «Լոկոմոտիվ» (Թբիլիսի) և «Ալգետի» (Մառնեուլ) ակումբների կազմում։ 2014 թվականի փետրվարին պայմանագիր է կնքել ուկրաինական պրեմիեր լիգայի ակումբի «Սեվաստոպոլի» հետ, որտեղ խաղացել է թիմի երիտասարդական հավաքականում ։ 2015 թվականին տեղափոխվել է հունգարական «Նյիրեդխազա» ակումբ ։ 2015 թվականի հուլիսին փորձաշրջան է անցել չեռնիգովի «Դեսնայում» ։ 2016 թվականի ապրիլին տեղափոխվել է «Լոկոմոտիվ» (Թբիլիսի)։
Կարիերան ազգային հավաքականում
Առաջին հանդիպումը մինչև 17 տարեկանների պատանեկան հավաքականում անցկացրել է 2011 թվականի սեպտեմբերի 23-ին Մոլդովայի դեմ (2:1) ։ Եվրոպայի առաջնության՝ Իսլանդիայի դեմ հանդիպման ժամանակ, Դաթոն աչքի ընկավ գոլով, որը օգնեց Վրաստանի հավաքականին դուրս գալ 1/2 եզրափակիչ ։ Դեբյուտը Երիտասարդական հավաքականիում կայացել է Ուկրանիայի մինչև 20 տարեկան հավաքականի դեմ ընկերական հանդիպման ժամանակ (0:1) ։ 2015 թվականի հունիսի 3 մասնակցել է Եվրոպայի առաջնության ընտրական փուլին՝ Սան Մարինոյի դեմ (3:0) ։
Արտաքին հղումներ
Կատեգորիա:Հունվարի 28 ծնունդներ Կատեգորիա:1995 ծնունդներ Կատեգորիա:Անձինք այբբենական կարգով Կատեգորիա:Թբիլիսի քաղաքում ծնվածներ Կատեգորիա:Ֆուտբոլիստներ այբբենական կարգով Կատեգորիա:Վրացի ֆուտբոլիստներ Կատեգորիա:Լոկոմոտիվ Թբիլիսիի ֆուտբոլիստներ Կատեգորիա:Ֆուտբոլի հարձակվողներ
Շիբիկ
Շիբիկ (Шибик), խուտոր Ռուսաստանի Դաշնության Կրասնոդարի երկրամասի Կրիմսկի շրջանի կազմում։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Կրիմսկի շրջանի բնակավայրեր
Դերբիի արդյունաբերական թանգարան
Դերբիի արդյունաբերական թանգարան (Derby Industrial Museum, հայտնի է նաև որպես «Մետաքսի գործարան», The Silk Mill), Մեծ Բրիտանիայի Դերբի քաղաքի արդյունաբերության և պատմության թանգարան, որը բացվել է 1974 թվականի նոյեմբերի 29-ին։ Թանգարանի ցուցադրություններում հատուկ շեշտը դրվում է երկաթուղային արդյունաբերության և «Rolls-Royce plc» ընկերության արտադրանքի լուսաբանման վրա, որը մասնագիտացած է նավերի և արդյունաբերության համար ավիացիոն շարժիչների և ուժային կայանքների արտադրման մեջ։ Ներկայացված են նաև հանքարդյունաբերությունը, խեցեգործությունը և ձուլարանը։ Թանգարանում տեղի են ունեցել ժամանակավոր ցուցահանդեսներ և կրթական ծրագրեր ։
Գործարանի պատմություն
1739 թվականին գործարանը վաճառվել է Թոմաս Ուիլսոնին։
Մետաքսի գործարանը Դերբիի զբոսաշրջային վայրերից մեկն էր։ 1777 թվականի սեպտեմբերին այնտեղ այցելել է Ջեյմս Բոսուելը։ Ոչ բոլոր այցելուներն են տպավորված եղել աշխատանքային պայմաններով՝ ասելով «շոգ է, գարշահոտ և աղմկոտ», մինչդեռ 1835 թվականին Ֆերհոլտը ցնցվել է աղքատ ընտանիքների երեխաների հիվանդագին տեսքից։
Մետաքսի արտադրությունը դադարեցվել է 1908 թվականին, երբ նոր սեփականատերերը՝ FW Hampshire-ը և Co-ն, որոշել են ճանճերի վրա կպչուն թակարդներ և հազի դեղամիջոցներ արտադրել։
1910 թվականի դեկտեմբերի 5-ին գործարանում հրդեհ է բռնկվել, որից հետո շենքի արևելյան կողմն ընկել է գետը։ Շենքը վերակառուցվել է, բայց արդեն եռահարկ՝ նախկին հինգ հարկերի փոխարեն։ 1910 թվականի Դերբիի մետաքսի գործարանում բռնկված հրդեհը պատկերված է Ալֆրեդ Ջոն Քինի ջրաներկ նկարում։
1920-ական թվականներին շենքը պատկանել է Electricity Authority-ին, որն այն օգտագործել է խանութների, արհեստանոցների և ճաշարանների համար։
2011 թվականի ապրիլի 3-ին թանգարանը փակվել է Դերբիի քաղաքային խորհրդի կողմից, որպեսզի գումար ազատվի մի շարք այլ թանգարանների վերակառուցման համար։ Թանգարանի բացման որևէ ամսաթիվ առաջիկա երկու տարիներին փակման պատճառները բացատրող զեկույցում չի հայտարարվե ։ Սակայն նշվել է, որ բացումը տեղի կունենա հնարավորինս շուտ՝ հաշվի առնելով թանգարանի դերը և նրա «դրական ազդեցությունը քաղաքի ապագայի վրա»։
Ծանոթագրություններ
Կատեգորիա:Մեծ Բրիտանիայի թանգարաններ
Սարանչովկա (գյուղ, Զենկովի շրջան)
Սարանչովկա (Саранчівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Սարանչովկա գյուղում բնակվում էր 200 մարդ։ Բնակավայրը զբաղեցնում է 1836 կմ² տարածք։ Բնակչության խտությունը կազմում էր 108,93 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Պանայոտիս Փսոմիադիս
Պանայոտիս Փսոմիադիս (Παναγιώτης Ψωμιάδης, ), հույն մարզիկ և քաղաքական գործիչ, « Նոր ժողովրդավարություն » կուսակցության անդամ։
Կենսագրություն
Պանայոտիս Փսոմիադիսը ծնվել է 1948 թվականի հունվարի 20-ին Սալոնիկում՝ Խարալաբիա և Խրիսուլա Փսոմիադիսի ընտանիքում, ծագումով Կոտիորա (Օրդու) քաղաքից, պոնտոսի հույները, որոնք արտաքսվել են Պոնտոսի տարածքից Օսմանյան կայսրության քրիստոնյա բնակչության զանգվածային ոչնչացման ժամանակ ։ Վտարումից հետո Փսոմիադիսի ընտանիքը բնակություն է հաստատել Սերե նոմոսի Կատո Պորոյա գյուղում։
1982 թվականին Պանայոտիս Փսոմիադիսն ընտրվել է Սալոնիկ քաղաքի կառավարության երկրորդ խորհրդական, իսկ երեք տարի անց ընդգրկվել է «Նոր ժողովրդավարություն» կուսակցությունից խորհրդարանական ընտրությունների թեկնածուների ցուցակում։ 1986 թվականին ընտրվել է Սալոնիկի քաղաքային կառավարության առաջին խորհրդական։ 1990 թվականի խորհրդարանական ընտրությունների ժամանակ ընտրվել է Կենտրոնական Մակեդոնիայի Ա շրջանի երրորդ պատգամավոր, իսկ 1993 թվականին վերընտրվել է այս պաշտոնում, սակայն շատ ավելի մեծ ձայների թվով։ 1996 թվականի հետագա ընտրություններում Ա շրջանը նրան ընտրել է երկրորդ պատգամավոր, 2000 թվականի ընտրություններում՝ առաջին։
2002 թվականին Փսոմիադիսն առաջադրել է իր թեկնածությունը Սալոնիկի պրեֆեկտի (նոմարկի) համար և առաջին փուլից հետո ընտրվել է այս վայրում՝ ստանալով ձայների 50,1 %-ը։ 2006 թվականին նա կրկին պահպանել է իր պաշտոնը քվեարկության առաջին փուլում (48,24 % ձայն)։
2009 թվականին նա անհաջող առաջադրվել է «Նոր ժողովրդավարություն» կուսակցության նախագահի պաշտոնի համար՝ հավաքելով 10,8 % և զբաղեցրել երրորդ տեղը ։ 2011 թվականի տեղական ընտրություններում, համաձայն «Կալլիկրատիս» պետական ​​նոր ծրագրի, որը միավորում էր մունիցիպալիտետներն ու անունները, երկրորդ փուլում ձայների մեծամասնությամբ (52,56%) Պանայոտիս Փսոմիադիսն ընտրվել է Կենտրոնական Մակեդոնիայի առաջին նահանգապետը (պերիֆերիարխ)։ 2010 թվականի դեկտեմբերի 19-ին Սալոնիկում, «Վելիդիո» կոնֆերանս-դահլիճում, նորընտիր տարածաշրջանային խորհրդի բաց ժողովում Պանայոտիս Փսոմիադիսը երդում է տվել այդ պաշտոնում։
2012 թվականին Փսոմիադիսը հայտարարել է «Հայրենասիրական զարթոնքի ցանց» շարժման ստեղծման մասին՝ «ՊԱՏՐԻԴԱ» («Հայրենիք») ։
Անձնական կյանք
Ամուսնացած է Ջուլիա Խալվաձիի հետ։ Ունի մեկ դուստր Խրիսուլա-Կարոլինան ։
Արտաքին հղումներ
Կատեգորիա:Հունաստանի քաղաքական գործիչներ
EA DICE
EA Digital Illusions Creative Entertainment կամ DICE, շվեդական ընկերություն, որը մշակվում է համակարգչային խաղերը, և ամբողջությամբ պատկանում է Electronic Arts- ին։ Ընկերությունը հիմնադրվել է 1992 թվականին, ստեղծում է խաղեր համակարգիչների և խաղային համակարգերի համար։ DICE-ը համարվում է «Battlefield» խաղային շարքի մշակող և մինչ օրս շարունակում է աշխատանքները այդ խաղի վրա։
Պատմություն
Ստուդիան հիմնադրվել է 1992 թվականին չորս ընկերների՝ Վոլֆ Մադոռֆի, Օլաֆ Գուստաոսոնի, Ֆրեդրիկ Լիլիգրենի և Անդերս Աքսեկոնի կողմից ։ Battlefield խաղի հաջող թողարկումից հետո, ստուդիան գնվեց Electronic Arts-ի կողմից 2006 թվականին, դառնալով ընկերության դուստր ընկերություն։ Ստուդիան իր խաղերի համար օգտագործում է Frostbite խաղային շարժիչ, որը թույլ է տալիս գործարկել խաղը համակարգիչների և խաղային համակարգերի համար, ինչպես նաև հայտնի է, որ ընկերությունը պատրաստվում է թողարկել իր խաղերը նաև Mac OS X-ի, և բջջային հեռախոսների համար ։ 2013 թվականի մայիսին DICE-ը բացեց մասաճյուղ Լոս Անջելեսում՝ DICE LA (տուդիան բացվել է արդեն իսկ փակված Danger Close ընկերության հիման վրա), որը մի անգամից ընգրկվեց Battlefield 4 խաղի մշակման գործընթացում։ 2013 թվականի աշնանը DICE հայտարարեց, որ հետաքրքրված է Linux-ի համար մշակումներով ։ Ինչպես հայտնի է DICE LA մասնակցել է DICE  և EA-ի կողմից մշակվող խաղերի զարգացմանը, սակայն չի մշակել ոչ մի խաղ ինքնուրույն։
Ստուդիայի խաղեր
Ընկերությունը մեծ հայտնություն ստացավ Battlefield 1942 խաղի թողարկումից հետո, որը հրապարակել է Electronic Arts-ը 2002 թվականին։ Որին հաջորդեցին Battlefield և Mirror's Edge խաղաշարքերը։ 2009 թվականին ստուդին ստացավ հասանելություն Wii U նոր խաղային համակարգերին, չնայած, որ պլանավորված չէր որոշ խաղերի մշակումներ այս համակարգի համար ։ 2012 թվականին ստուդիան հայտարարեց, որ պատրաստվում նոր խաղի մշակմանը, որը կապված չէ Battlefield խաղաշարքի հետ ։ 2013 թվականի հոկտեմբերին պարզ դարձավ, որ DICE աշխատում է 15 խաղերի մշակմամբ, որոնք օգտագործում են Frostbite խաղային շարժիչ ։
Battlefield խաղաշարք
Ստուդիան նպատակ ուներ զարգացնել Battlefield խաղաշարքը և ամեն նոր տարբերակի հետ կիրառել որոշակի նորարական համակարգեր։ Օրինակ, Battlefield: Bad Company 2-ի համար ներդրվեց ավելի խորացված սյուժե մեկ խաղացողի համար, որն էլ պլանավորվել էր ստուդիայի կողմից ։ Battlefield 3-ում ներառվեց նոր առաքելություն, նախատեսված համատեղ կատարելու համար, որը Battlefield-ի խաղերում հայտնվեց առաջին անգամ ։
2012 թվականի մայիսին մի անգամից մի քանի հարցազրույցներում հայտնվեց տեղեկություն, որ տարբեր մասնագետներ աշխատում են Battlefield: Bad Company 3 խաղի վրա ։ 2013 թվականի հուլիսին տեղեկությունը ժշխտվեց DICE-ի ներկայացուցիչների կողմից, բայց ընկերությունը նաև հայտարեց, որ խաղի նոր տարբերակի մշակումները չեն կասեցվել ։ 2013 թվականի հոկտեմբերի ստուդիան հայտարարեց, որ Bad Company մոռացված չէ և ստուդիան կվերադառնա մշակմանը ։
2012 թվականի հուլիսին տեղտեկություն տարածվեց, որ ստուդիան զբաղվում հաջորդ մասի՝ Battlefield 4-ի մշակմամբ ։
Տասը կույսերի առակ
Տասը կույսերի առակը (Մատթ. 25:1-13) Հիսուսի ամենահայտնի առակներից է։ Այն քրիստոնյաներին ուղղված հորդոր է՝ պատրաստ լինելու Քրիստոսի վերադարձին, նրա երկրորդ գալստյանը, իրադարձություն, որին սպասում է ողջ Եկեղեցին։ Տասը կույսերի առակը Հայ Առաքելական Եկեղեցին հիշատակում է Ավագ երեքշաբթի։
Մեկնաբանություն
Տասը կույսերը քրիստոնյաներն են, ովքեր սպասում են Փեսայի՝ Քրիստոսի վերադարձին։ Նրանք բաժանված են երկու խմբի՝ իմաստուն և հիմար։ «Յիմարները լապտերներն առան, բայց իրենց հետ պահեստի ձէթ չվերցրին։ Իսկ իմաստունները իրենց լապտերների հետ միասին ամաններով ձէթ վերցրին»։ Յուղը Աստվածաշնչում Սուրբ Հոգու խորհրդանիշն է։ Իմաստուն քրիստոնյաները կառուցում են իրենց հարաբերությունը Տիրոջ հետ, կարդում և խորհրդածում են Աստծո Խոսքը։ Նրանք ամբողջությամբ լցված են Սուրբ Հոգով և հոգևոր գիշերվա մեջ փայլում են Հոգու կրակով։ Նրանք միշտ պատրաստ են և անհամբեր սպասում են Փեսայի վերադարձին։ Անգամ դժվարին ժամանակներում, միշտ արթուն են Հոգու կրակով, քանզի բավական «պահեստային ձեթ» ունեն իրենց հոգիներում։ Այլ է հիմար քրիստոնյաների վիճակը։ Նրանք ճանաչում են Տիրոջը, սակայն բնավ հոգ չեն անում և չեն պատրաստվում «սպասման գիշերվան»։ Նրանք կզրկվեն հարսանեկան խրախճանքի վայելքներից։
Տասնմեկերորդը
Առակում կա ևս մի անձնավորություն՝ տասնմեկերորդը, ով հանդես է գալիս, թեև հպանցիկ, սակայն հիմնական դերակատարությամբ։ Նա է, ով գոչում է. «Ահա փեսան գալիս է, նրան դիմավորելու ելեք»։ Ի դեպ, առակը պատմում է, որ իմաստուն կույսերը, ինչպես նաև հիմարները, բոլորն էլ տկարացան և քնի մեջ ընկան։ Առանց այդ տասնմեկերորդ անձնավորության, կույսերից և ոչ մեկը ընդառաջ չէր գնա փեսային։ Հիրավի, անգամ իմաստունները, հակառակ իրենց «պահեստային ձեթին», պատրաստ չէին հանդիպմանը, քանզի քնած էին։ Անձնավորությունը, ում մասին քիչ է խոսվում, կարևոր դերակատարությունն ունի առակի մեջ։ Նա հարկավ և՛ բավարար պահեստի ձեթ ուներ՝ ողջ գիշեր հսկելու համար, և՛ եռանդ՝ մինչ հարմար պահը սպասելու համար։
Ավագ երեքշաբթի
Ավագ երեքշաբթի, երեկոյան ժամերգության ընթացքում եկեղեցու ատյան են դուրս գալիս տասը մանուկներ։ Նրանցից հինգը ձեռքներին պահած ունենալով վառվող մոմեր, խորհրդանշում են իմաստուն կույսերին, իսկ մյուսը հինգը՝ հանգած մոմերով խորհրդանշում են հիմար կույսերին ։
Ծանոթագրություններ
Կատեգորիա:Նոր Կտակարան Կատեգորիա:Առակներ Կատեգորիա:Ավետարան ըստ Մատթեոսի Կատեգորիա:Նոր Կտակարանի անձինք
Էդուարդ Խոլոդնի
Կենսագրություն
Էդուարդ Ֆեոդորովիչ Խոլոդնին ծնվել է ռազմական ինժեների և դեղագործի ընտանիքում։ Ոսկե մեդալով ավարտել է Դոնի Ռոստովի դպրոցներից մեկը։ 1957 թվականին ընդունվել է Ռոստովի բժշկական ինստիտուտ ։
Խոլոդնին Ի. Ն. Ստալսկու գլխավորած երիտասարդ գրողների ակումբի ակտիվ անդամ էր։ Նա սկսել է տպագրվել 1958 թվականին («Կոմսոմոլեց» թերթում)։ Խոլոդնին աշխատել է որպես բժիշկ, այնուհետև ղեկավարել է Գուկովոյի անհանգիստ հիվանդների տղամարդկանց հոգեբուժական բաժանմունքը։ 1967-2009 թվականներին Հյուսիսկովկասյան երկաթուղու հիվանդանոցում աշխատել է նախ որպես սովորական, այնուհետև՝ գլխավոր հոգեբույժ ։
1976 թվականին լույս է տեսել Էդուարդ Խոլոդնու բանաստեղծական առաջին գիրքը՝ «Խոնարհում»-ը։ Դրան հաջորդել են մյուսները։ Վերջին ժողովածուն լույս է տեսել հեղինակի մահվան տարում։ Ժողովածուներից բացի, նրա բանաստեղծությունները տպագրվել են ալմանախներում, «Դոն» և «Կովչեգ» ամսագրերում ։
Իր ստեղծագործություններում Խոլոդնին հակված է եղել փոքր ձևերին և լակոնիկությունը։ Մշակել է տարբեր թեմաներ՝ կանանց նկատմամբ սիրուց, մինչև պատերազմ և խաղաղություն, բարին ու չարը ։
Խոլոդնին կատարել է ամերիկյան դասականների, օրինակ՝ Հենրի Լոնգֆելոյի, բանաստեղծությունների թարգմանությունները, ինչպես նաև թարգմանություններ Հյուսիսային Կովկասի ժողովուրդների լեզուներից, բուլղարերենից, հունգարերենից, որոնք հետագայում հրապարակվել են ։
Թաղված է Դոնի Ռոստով քաղաքի Հյուսիսային գերեզմանատանը ։
ԱՆձնական կյանք
Ամուսնացած է եղել երեք անգամ. առաջին կինը ևս եղել է հոգեբույժ, երկրորդը՝ վավերագրական կինոյի սցենարիստ, երրորդը՝ նկարիչ։ Ընդ որում, երեքն էլ միմյանց հետ ընկերություն են արել ։
Ստեղծագործություններ
Կատեգորիա:Ռուս բանաստեղծներ Կատեգորիա:Ռուս հոգեբույժներ
Քիմիական ռեակցիայի ջերմային էֆեկտ
Քիմիական ռեակցիայի ջերմային էֆեկտ, տվյալ քիմիական ռեակցիայի ընթացքում կլանված ջերմության և կատարված արտաքին աշխատանքի (չհաշված արտաքին ճնշումը հաղթահարելու աշխատանքը) հանրահաշվական գումարը։ Եթե ռեակցիայի ընթացքում ջերմությունն անջատվում է կամ աշխատանքը կատարում է համակարգը, ապա նրանց արժեքներն ունեն բացասական նշան։
Քիմիական ռեակցիայի ընթացքում էներգիան կարող է կլանվել (անջատվել) ոչ միայն ջերմության, այլև լույսի, էլեկտրական էներգիայի կամ այլ ձևերով, այդ դեպքում վերցվում է ջերմային համարժեքով արտահայտված նրանց արժեքների հանրահաշվական գումարը։
Հաստատուն ջերմաստիճանի և ճնշման դեպքում ջերմային էֆեկտը (Ջ․ Է․) հավասար է ելանյութերի և վերջնանյութերի ներքին էներգիաների տարբերությանը (\Delta U), հաստատուն ջերմաստիճանի և ծավալի դեպքում՝ էնթալպիաների տարբերությանը (\Delta H)։ Ջերմային էֆեկտը․ սովորաբար արտահայտվում է կջ-ներով կամ կկալ-ներով և որոշվում է նյութերի, ռեակցիայի ստեքիոմետրիային համապատասխանող, մոլային քանակներով։
Որոշ ռեակցիաների համար ջերմային էֆեկտի փոխարեն օգտագործում են հատուկ տերմիններ՝ ջերմություն գոյացման, այրման ջերմություն և այլն։ Տվյալ ռեակցիայի ջերմային էֆեկտը կախված է ջերմաստիճանից և ճնշումից (ծավալից)։ Նրա ջերմաստիճանային կախումը արտահայտվում է Կիրխհոֆի հավասարումով՝
(որտեղ Cv,1-ը՝ ելանյութերի, իսկ (Cv,2-ը՝ վերջնանյութերի ջերմունակությունների գումարն է)։ Ջերմային էֆեկտները համեմատելի դարձնելու և թերմոդինամիկական հաշվարկները պարզեցնելու նպատակով ջերմային էֆեկտների արժեքներն արտահայտում են ռեակցիային մասնակցող նյութերի ստանդարտ վիճակների համար։
Ջերմային էֆեկտի որոշում
Ջերմային էֆեկտը որոշում են անմիջականորեն, քիմիական հավասարակշռությունը տարբեր ջերմաստիճաններում հետազոտելու միջոցով կամ հաշվումներով․ օրինակ՝ ռեակցիային մասնակցող նյութերի գոյացման ջերմություններից։ Ջերմային էֆեկտների արժեքները կարևոր են տեսական քիմիայի, խառնուրդների հավասարակշռային բաղադրությունը, վերջնանյութերի ելքը, հրթիռային վառելանյութերի տեսակարար քարշիչ ուժը հաշվելու և կիրառական այլ խնդիրներ լուծելու համար։
Արտաքին հղումներ
Կատեգորիա:Ֆիզիկական քիմիա
(8052) Նովալիս
(8052) Նովալիս (Novalis), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,029187 ա. մ., առավելագույնը մոտենում է 2,8719 ա. մ. հեռավորության վրա և հեռանում 3,1865 ա. մ. ։ Արեգակի շուրջ մեկ ամբողջական պտույտ է կատարում 1925,69 երկրային օրվա ընթացքում, իր ուղեծրով շարժվելով միջինում 0,186946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,01° անկյուն։
Արտաքին հղումներ
Կատեգորիա:1960 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պասեկա (գյուղ, Սվալյավայի շրջան)
Պասեկա (Пасіка), գյուղ Ուկրաինայի Անդրկարպատյան մարզի Սվալյավայի շրջանում։
2001 թվականի տվյալներով Պասեկա գյուղում բնակվում էր 1 193 մարդ։ Բնակավայրը զբաղեցնում է 12,64 կմ² տարածք։ Բնակչության խտությունը կազմում էր 94,38 մարդ/կմ²։
Արտաքին հղումներ
Կատեգորիա:Ուկրաինայի Անդրկարպատյան մարզի Սվալյավայի շրջանի բնակավայրեր Կատեգորիա:Ուկրաինայի գյուղեր
Ժիրայր Հովհաննիսյան
Ժիրայր Հովհաննիսյան, հայ ըմբշամարտիկ, զբաղվում է ազատ ոճի ըմբշամարտով։ 2004 թվականին հանդես է եկել Ամառային օլիմպիական խաղերում տղամարդկանց 66 կիլոգրամ քաշային կարգում, որից հետո, մասնակցել է 2009 թվականին Վիլնյուսում կայացած Ըմբշամարտի Եվրոպայի առաջնությանը և դարձել բրոնզե մեդալակիր ։
Արտաքին հղումներ
Կատեգորիա:Հայ օլիմպիական ըմբշամարտիկներ Կատեգորիա:Հայ ըմբշամարտիկներ Կատեգորիա:Օլիմպիական խաղերի մարզիկներ Հայաստանից
Կապույտ ճանապարհ
Կապույտ ճանապարհ (Sininen tie, Blå vägen, Blå vegen), միջազգային տուրիստական երթուղի, որը միացնում է Նորվեգիան, Շվեդիան, Ֆինլանդիան և Ռուսաստանը։
Ընդհանուր տեղեկություն
Երթուղին ունի ավելի քան 2000 կիլոմետր երկարություն, անվանումն ստացել է այն բանի համար, որ հիմնականում անցնում է գետերի ու լճերի երկայնքով։ Երթուղին սկսվում է Նորվեգիայի Ատլանտյան ափից (Մու ի Ռանա), անցնում Շվեդիայի, Ֆինլանդիայի, Ռուսաստանի տարածքով և ավարտվում Պուդոժում (Կարելիայի Հանրապետություն, Ռուսաստան)։
Արտաքին հղումներ
Կատեգորիա:Ֆինլանդիայի ճանապարհներ Կատեգորիա:Շվեդիայի ճանապարհներ Կատեգորիա:Նորվեգիայի ճանապարհներ Կատեգորիա:Ռուսաստանի տուրիստական երթուղիներ Կատեգորիա:Զբոսաշրջությունը Ֆինլանդիայում
Սևերինովկա (գյուղ, Զենկովի շրջան)
Սևերինովկա (Сиверинівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Սևերինովկա գյուղում բնակվում էր 302 մարդ։ Բնակավայրը զբաղեցնում է 2051 կմ² տարածք։ Բնակչության խտությունը կազմում էր 147,25 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Զենկովի շրջանի բնակավայրեր Կատեգորիա:Ուկրաինայի գյուղեր
Կունևո
Կունևո (Cunevo), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում ։
Բնակչությունը կազմում է 661 մարդ (2008), բնակչության խտություն՝ 132 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 38027։ Հեռախոսային կոդ՝ 0463։ Կոմունայի հովանավոր պաշտպանը Սուրբ Լավրենտին է։
Ժողովրդագրություն
Բնակչություն
Ծանոթագրություններ
Կատեգորիա:Իտալիայի բնակավայրեր
Շիբնևո (գյուղ, Շումյաչինսկի շրջան)
Շիբնևո (Шибнево), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։
Արգիշտի Ա
Արգիշտի Ա (մոտ մ.թ.ա. 827- մոտ մ.թ.ա. 764, Վանի թագավորության թագավոր մ.թ.ա. 786-764 թվականներ։
Տարեգրություն
Մենուային հաջորդում է որդին՝ Արգիշտի Ա-ը։ Նրա օրոք Ուրարտական պետությունը հասնում է իր ռազմական և քաղաքական հզորության գագաթնակետին։ Արգիշտի Ա-ը իր թագավորության ընթացքում ձեռնարկել է մի շարք արշավանքներ, որոնց մասին գրված է Վանի ժայռի վրա փորագրված «Խորխոռյան» տարեգրության մեջ ։ Արգիշտի Ա-ի ռազմաքաղաքական նվաճումների մասին վկայում է Վանի ժայռի վրա փորագրված Խորխոռյան ութ սյունակների արձանագրությունները, որոնցից կարևոր են առաջին յոթը, իսկ վերջինը տալիս է միայն անեծքի ֆորմուլան։ Ուրարտական արձանագրությունների մեջ Արգիշտի Ա-ի ութ արձանագրությունները իրենց տողերրի քանակով առաջինն են՝ 380 տող։ Այսպիսի մեծ արձանագրություններ պահել են միայն եգիպտացիներն ու պարսիկները։ Խորխոռյան տարեգրության կրկնօրինակի Վանի Սուրբ Սահակ եկեղեցուց գտնված երկու հատվածները պարունակում են 138 տողեր, որոնք չեն պահպանվել ժայռի վրա։ Ուստի տարեգրության սկզբնական բնագիրը պետք էր անցներ 500 տողից։ Արգիշտի Ա-ի երկրորդ կարևոր հուշարձանն է ստելան՝ քարակոթողը, որը նա գրել է Վանի ժայռի հյուսիսային մասի արևելյան նիշայում։ Մյուս կարևոր արձանագրությունները, այսպես կոչված տեղական արձանագրություններն են, որոնք մնացել են միայն Ուրարտուի հյուսիսում ։
Ծանոթագրություններ
Կատեգորիա:Վանի թագավորության արքաներ Կատեգորիա:Քաղաք հիմնադրած անձինք Կատեգորիա:Վիքիպեդիա:ԵՊՀ ԻՄ հոդվածներ 2023 բարելավում
Բարտոլոմեո Վիվարինի
Բարտոլոմեո Վիվարինի (Bartolommeo Vivarini, նաև հայտնի՝ որպես Բարտոլոմեո դա Մուրանո), վերածննդի դարաշրջանի իտալացի նկարիչ, քանդակագործ։
Կենսագրություն
Ծնվել է Մուրանոյում։ 1450-ական թվականների (հնարավոր է մինչև 1460-ական թվականների) առաջին կեսին, ըստ երևույթին, աշխատել է առավելապես իր ավագ եղբայր Անտոնիոյի հետ, (այս ժամանակահատվածում առավել հայտնի աշխատանքներից է «Փառք Սուրբ Պետրոսին»՝ պատկերված Սուրբ Ֆրանցիսկ եկեղեցու համար)։ Ի դեպ՝ Բարտոլոմեոի ավագ եղբայր Անտոնիո Վիվարինին է սկիզբ դրել նկարիչների տոհմին՝ ներառելով իր կրտսեր եղբորը՝ Բարտոլոմեո Վիվարինիին և զարմիկին՝ Ալվիզե Վիվարինիին։ Հետագա աշխատանքների ընթացքում Վիվարին մեծ տեղ է հատկացնում Աստվածամոր պատկերներին, որոնցից հատկապես ուշագրավ է համարվում «Նստած գահին» (1465)՝ Բարի տաճարի համար։ Վերջին հայտնի աշխատանքը «Սուրբ Վարվառա»-ն (1490) է։ Նրա ստեղծագործությունները լի են ջերմությամբ, նա իտալացի առաջին արվեստագետներից էր, ով օգտագործեց յուղաներկեր (սկսած՝ 1473 թվականից)։
Արտաքին հղումներ
Կատեգորիա:Իտալացի նկարիչներ Կատեգորիա:Իտալացի քանդակագործներ
Պեդրո Դամիանո
Պեդրո Դամիանո (Pedro Damiano,, պորտուգալացի շախմատիստ, դեղագործ։
Կենսագրություն
Պեդրո Դամիանոն ծնվել է Պորտուգալիայի Օդեմիր գյուղում։ Նրա կյանքի մասին շատ քիչ բան է հայտնի։ Ըստ որոշ աղբյուրների՝ 1497 թվականին Պեդրո Դամիանոն որպես հրեա, ապաստան է գտել Հռոմում՝ այն բանից հետո, երբ թագավոր Մանուել I-ը Պորտուգալիայի հրեաներին արտաքսել է երկրից։
Հռոմում նա աշխատել է որպես դեղագործ։ 1512 թվականին Հռոմում լույս է տեսել նրա «Այս գիրքը սովորեցնում է շախմատ խաղալ …» ուսումնական ձեռնարկը։ Գիրքն ութ անգամ հրատարակվել է Իտալիայում և թարգմանվել է անգլերեն, գերմաներեն և ֆրանսերեն։ Գիրքը նպաստել է այդ ժամանակաշրջանի շախմատի տարածմանը Եվրոպայում։ Ձեռնարկում զետեղված են մի քանի բաց սկզբնախաղեր, այդ թվում՝ '''1. e2-e4 e7-e5, 2. Ձg1-f3 f7-f6''' սկզբնախաղը, որը ստացել Դամիանոյի պաշտպանություն անունը ։ Գրքում ներկայացված են նաև 16 շախմատային նրբություն, ինչպես նաև 72 խնդիր, որոնցից 70-ը վերցրված  է իսպանացի շախմատիստ Լուիս Լուսենայի «Սիրո կրկնություն և շախմատ խաղի արվեստը» գրքից։
Շախմատի խաղի ծագման մասին Դամիանոյի ենթադրությունները, որոնք նա վերագրել է պարսից թագավոր Քսերքսես I֊ին, հետագայում հերքվել են։
«Եթե լավ քայլ ես տեսնում, փորձիր գտնել ավելի լավը» հայտնի շախմատային աֆորիզմը, որը երբեմն սխալ վերագրված է Էմանուել Լասկերին, զետեղված է նրա  ուսումնական ձեռնարկում ։
Պեդրո Դամիանոյի արձանը կանգնեցված է նրա ծննդավայր Օդեմիրում։ Նրա պատվին Օդեմիրում ամեն տարի անցկացվում է «Damiano International Open Chess» մրցաշարը ։
Արտաքին հղումներ
Կատեգորիա:Շախմատիստներ այբբենական կարգով
Գուադալկանալ
Գուադալկանալ  (Guadalcanal, ), մունիցիպալիտետ Իսպանիայում։ Մտնում է Անդալուսիա ինքնավար համայնքի մեջ՝ Սևիլյա պրովինցիայում։ Գտնվում է Սիեռա Նորտե դե Սևիլյա շրջանում։ Զբաղեցնում է 275 կմ² մակեերես։ Բնակչությունը կազմում է 2962 (2010 թվական)։
Տեղանվան ծագումնաբանություն
Քաղաքի անվանումը ծագել է արաբերեն Վադ ալ Կանալ բառից (وادي القنال)։ Առաջին անգամ այստեղ մադիկ սկսել են ապրել դեռևս պալեոլիթի (Հին քարի դար) շրջանից։ Մինչև այս տարածքում իբերական մշակույթի փոխադրումը, որտեղ բնակավայրը կոչվել է Tereses, հռոմեացիները կառուցել են Sisapo քաղաքը՝ այն ճանապարհին, որը կապում էր Hispalis և Emerita Augusta քաղաքները։ Հնարավոր է նաև, որ Հռոմեական կայսրության ավարտին այն կոչվել է Canalia։ Հետագայում նույն անվանումն օգտագործվելով արաբների կողմից՝ ավելացվել է «Վադ» մասնիկը՝ նշելու համար գետի առկայությունը տարածքում։ Արդյունքում քաղաքն ստացել է Վադ ալ Կանալ անվանումը ։
Հետագայում Գուադալկանալ քաղաքի անվանումով կոչվել է նաև Խաղաղ օվկիանոսի կղզիերից մեկը ։ Այն այդպես անվանել տեղաբնիկներից մեկը՝ Պեդրո դե Օրտեգա ի Վալենսիան՝ Ալարո Մենդանյա դե Նեյրայի (Álvaro de Mendaña de Neyra) արշավախմբի անդամը։
Արտաքին հղում
Կատեգորիա:Սևիլյա պրովինցիայի մունիցիպալիտետներ Կատեգորիա:Իսպանիայի բնակավայրեր Կատեգորիա:Անդալուսիայի բնակավայրեր
Գիլբերտ Շոտլանդացի
Գիլբերտ Շոտլանդացի (Gillebríghde Albanach, ), միջնադարյան շոտլանդացի բանաստեղծ և խաչակիր։ Նա իր ընկեր Գաել Մուիրադահ Շոտլանդացու հետ մասնակցել է հինգերորդ խաչակրաց արշավանքին՝ հասնելով Ակրե 1218 կամ 1219 թվականներին և հետևելով խաչակիրների հիմնական բանակին հարավային Կիպրոսով մինչև Դամիետա ։ Նա կարող էր խաչակրաց արշավանքի մեջ լինել մինչև 1224 թվականը կամ դրանից հետո ։
Խաչակրաց արշավանքների ժամանակ Գիլբերտը կյանքի մեծ մասը, եթե ոչ ավելի, անցկացրել է՝ աշխատելով որպես բանաստեղծ Իռլանդիայում։ Նրա բոլոր պանեգիրիկ բանաստեղծությունները նվիրված են իռլանդացի հովանավորներին։ Մենք գիտենք, որ նա շոտլանդացի էր, քանի որ Շոտլանդիան նկարագրում էր որպես «հայրենի երկիր», իմ հայրենի («հայրենի վայր», «ժառանգություն», «ի ծնե իրավունք» և այլն) և «Իմ երկիրը», իմ երկիր ։ Նրա բանաստեղծություններից մոտ յոթը պահպանվել են, հինգ պանեգիրիկ բանաստեղծություններ և երկու խաչակրաց բանաստեղծություններ ։
Պանեգիրիկներ
Փրկված պանեգիրիկները գրվել են երկու իռլանդացի հովանավորների՝ Դոնչադ Քարբրեյչ Օ Բրիայնի (մահ. 1242), Թոմոնդի թագավորի համար և Կետալ Կրոյբդիրգ Օ Կոնչուբեյր (մահ. 1224), Կոննատի թագավորի համար։
Արտաքին հղումներ
Կատեգորիա:Շոտլանդական գրականություն
Մինա Կեշվար Կամալ
Մինա Կեշվար Կամալ (, առավել հայտնի է որպես Մինա, ), աֆղանցի ֆեմինիստ, կանանց իրավունքների մարտիկ և Աֆղանստանի կանանց հեղափոխական ասոցիացիայի հիմնադիր, սպանվել է 1987 թվականին։
Կենսագրություն
1977 թվականին լինելով Քաբուլի համալսարանի ուսանող` հիմնել է «Աֆղանստանի կանանց հեղափոխական ասոցիացիան», որի խնդիրն էր պայքարել հանուն հավասարության և կանանց կրթության իրավունքի, իսկ հայտարարված նպատակն էր` «խոսելու իրավունք տալ ճնշված և խոսելու իրավունքից զրկված աֆղանցի կանանց»։ 1979 թվականին ընկերությունը դուրս է եկել ընդդեմ Աֆղանստանի կառավարության, որն իր կարծիքով ԽՍՀՄ-ի կողմից ղեկավարվող խամաճիկ էր։ 1981 թվականին թողարկել է երկլեզու ֆեմինիստական Payam-e-Zan («Կնոջ ուղերձը») ամսագիրը ։ Նաև հիմնել է Watan Schools-ը` փախստական երեխաների և նրանց մայրիկների օգնության համար, որը բժշկական օգնություն էր ցուցաբերում և գործնական հմտություններ ուսուցանում ։
Պավլովո (գյուղ, Սվալյավայի շրջան)
2001 թվականի տվյալներով Պավլովո գյուղում բնակվում էր 770 մարդ։ Բնակավայրը զբաղեցնում է 10,05 կմ² տարածք։ Բնակչության խտությունը կազմում էր 76,62 մարդ/կմ²։
Մինա Կեշվար Կամալ
Կենսագրություն
1981 թվականին ֆրանսիական կառավարության հրավերով Մինան ներկայացնում է Աֆղանական դիմադրության շարժումը Ֆրանսիայի սոցիալիստական համագումարում։ Խորհրդային պատվիրակությունը Բորիս Պոնոմարյովի գլխավորությամբ լքում է դահլիճը, երբ մասնակիցները ոգևորված ողջունում են Մինային, որը ձեռքը բարձրացրել էր հաղթական ժեստով ։
Պավլովո (գյուղ, Սվալյավայի շրջան)
Արտաքին հղումներ
Կատեգորիա:Ուկրաինայի Անդրկարպատյան մարզի Սվալյավայի շրջանի բնակավայրեր Կատեգորիա:Ուկրաինայի գյուղեր Կատեգորիա:1400 թվականին հիմնադրված բնակավայրեր
Մինա Կեշվար Կամալ
Կենսագրություն
2006 թվականի նոյեմբերի 13-ին «Time» ամսագիրը հատուկ թողարկմամբ Մինային ընդգրկել էր «60 ասիացի հերոսների» շարքում` գրելով. «Չնայած նրան, որ Մինան 30 տարեկան էր, երբ մահացավ, նա գիտելիքի ուժի հիման վրա հասցրել է սերմանել աֆղանական շարժման սերմերը կանանց իրավունքների համար» ։
Ջիվան Աբրահամյան
Ջիվան Զավենի Աբրահամյան, ՀՀ Ազգային Բանակի կազմակերպիչներից, ռազմական գործիչ, Հայաստանի ազգային հերոս (1996 թ., հետմահու), արմատներով Զովունի գյուղից է ։
Մինա Կեշվար Կամալ
Կենսագրություն
Աֆղանցի կանայք նման են քնած առյուծների, երբ արթնանան, նրանք կարող են հիանալի դեր խաղալ ցանկացած սոցիալական հեղաշրջման ժամանակ։
Մահ
Սպանվել է Կվետտայում (Պակիստան), 1987 թվականի փետրվարի 4-ին։ Մարդասպանի ինքնությունը պարզաբանվում է, սակայն լրատվամիջոցների կարծիքով դրանք կա՛մ Պետական տեղեկատվության ծառայության, կամ աֆղանական հատուկ ծառայության, կամ էլ` արմատականների, մոջահեդների առաջնորդ Գուլբեդին Հեկմատիյարի գաղտնի գործակալներն են.
Ջիվան Աբրահամյան
Կենսագրություն
Բանակում ծառայության ընթացքում մասնակցել Է աֆղանական պատերազմին, ինչի համար պարգևատրվել է «Խիզախության համար» մեդալով ։
Մինա Կեշվար Կամալ
Մահ
Կամալը ամուսնացած էր Աֆղանստանի ազատագրման կազմակերպության մաոիստների առաջնորդ Ֆաիզ Ահմադի հետ, որը նույնպես սպանվել է Հակմատիյարի գործակալների կողմից 1986 թվականի նոյեմբերի 12-ին ։ Նրանք ունեցել են երեք երեխա, որոնց գտնվելու վայրը մինչև օրս հայտնի չէ։
Ջիվան Աբրահամյան
Կենսագրություն
Ջիվան Աբրահամյանը եղել է հատուկ գնդի առաջին վաշտի հրամանատար, գործուն մասնակցություն է ունեցել Արարատի, Կապանի, Վարդենիսի, Սիսիանի, Գորիսի, Նոյեմբերյանի, Վայքի, Տավուշի և ԼՂՀ Շահումյանի շրջանի ինքնապաշտպանական և ազատագրական մարտերին։ Աչքի է ընկել Շահումյանի շրջանի Էրքեջ, Բուզլուխ, Մանաշիդ, Վերին շեն գյուղերի ինքնապաշտպանության ժամանակ։ Զոհվել է 1991 թ. հուլիսի 20-ին Շահումյանի շրջանի Վերին շեն ավանի պաշտպանության ժամանակ։ Հետմահու պարգևատրվել է ՀՀ «Հայրենիք» շքանշանով։ Թաղված է Եռաբլուրում։
Մինա Կեշվար Կամալ
Արտաքին հղումներ
Կատեգորիա:Աֆղան գրողներ Կատեգորիա:Աֆղանստանի քաղաքական գործիչներ Կատեգորիա:Աֆղան ֆեմինիստներ
Ջիվան Աբրահամյան
Ծանոթագրություններ
Կատեգորիա:Հայ ռազմական գործիչներ Կատեգորիա:Հայ ազատամարտիկներ Կատեգորիա:«Խիզախության համար» մեդալով պարգևատրվածներ (ԽՍՀՄ)
Ադամանդի հիմնադրամ
Ռուսաստանի Դաշնության Ալմաստի ֆոնդ (Алма́зный фонд Российской Федера́ции), ցուցահանդես Մոսկովյան Կրեմլի զինապալատում, որը բացվել է 1967 թվականին և համարվում է Ռուսաստանի պետական պահպանության կառուցվածքային ստորաբաժանում։ Ֆոնդի հավաքածուն ներառում է 18-20-րդ դարերի ոսկերչական արվեստի գլուխգործոցներ, ինչպես նաև պատմական և գեղարվեստական նշանակության ոսկու բնակտոր և թանկարժեք քարեր ։
Ալմաստի ֆոնդի հավաքածուն հիմնադրվել է Պետրոս I-ի օրոք, արժեքավոր ցուցանմուշների մեծ մասը ձևավորվել է Ելիզավետա Պետրովնայի և Եկատերինա II-ի օրոք և համալրվել Ռոմանովների օրոք։ Հավաքածուն ունեցել է տարբեր անվանումներ՝ թագավորական ռենտերիա, ադամանդե սենյակ, Նորին կայսերական մեծության կաբինետի կամերալային բաժամունքի No 1 պահեստանոց։ Տեղակայումը նույնպես փոխվել է, թագերի տարբերանշաների և զարդերի հավաքածուն բազմիցս տեղափոխվել է Ձմեռային պալատի տարբեր սենյակներ ։
Հոկտեմբերյան հեղափոխությունից հետո «Ադամանդե սենյակի» հավաքածուն փոխանցվել է Ֆինանսների ժողկոմի Մոսկվայի պետական գանձարանին։ Հավաքածուի արժեքավոր իրերի զգալի մասը կորել է խորհրդային կառավարության կողմից Ռոմանովների դինաստիայի ոսկերչական իրերի զանգվածային վաճառքի ժամանակ ։
1967 թվականից հավաքածուն համալրվել է ռուսական հանքավայրերից ստացված և ժամանակակից ոսկերիչների աշխատանքով ստեղծված եզակի քարերով։
Թագավորական ռենտերիան Պյոտրի օրոք
1719 թվականի դեկտեմբերի 22-ին Պետրոս I-ի հրամանագրով կազմակերպվել է հատուկ պալատական խորհուրդ՝ առաջին պետական կազմակերպությունը, որը վերահսկել է եզակի կայսերական թանկարժեք զարդերը ։ Պալատական խորհրդի կանոնակարգը պարունակել է շքանշանների, շքահանդեսային ոսկերչական զարդերի և պետական ռեգալիաների առաջին ամբողջական ցանկը, ինչպես նաև նշվել է Ցարական Ռենտերիայում դրանց պահպանման կարգը։ Գերմաներենից փոխառված «ռենտերիա» բառը գանձարանի հին անվանումն է ։ Հետագայում Ցարական Ռենտերիան կոչվել է «Նորին կայսերական մեծության կաբինետ ալմաստե կամ ադամանդե սենյակ»։ Պետրոս I-ի հրամանագրով օրինականորեն սահմանվել է ռենտերիան որպես Ռուսաստանի թանկարժեք մետաղների և քարերի պետական ֆոնդի կազմավորման հիմք։
Կայսերական ռեգալիայի հետ մեկտեղ ռենտարիայի հավաքածուն համալրվել է աշխարհի տարբեր ծայրերից ստացված եզակի արժեքավոր իրերով և զարդերով, որոնք Արքունիքի կաբինետը պատվիրել է պալատական ոսկերիչներին պարգևների և նվերների համար։ Ըստ կանոնակարգի՝ պահոցից ցանկացած իր կարելի էր ստանալ միայն կայսեր անմիջական հրամանով։ Զարդերը բառացիորեն պահվել են «երեք կողպեքների հետևում». երեք մտերիմ պալատականներ՝ պալատի նախագահը, պալատի խորհրդականը և թագավորական գանձապետը, որոնցից յուրաքանչյուրն ունեցել է յուրահատուկ բանալի, և միայն նրանց միասին հավաքվելու դեպքում կարող էին բացել գանձարանը։
Պետրոս I-ը ամբողջ Եվրոպայից ոսկերիչներին հրավիրել է նոր մայրաքաղաք, նրանց գլուխգործոցները ակտիվորեն համալրել են կայսերական գանձարանի պաշարները։ Այդ ժամանակաշրջանի ամենապահանջված պալատական ոսկերիչը շվեյցարացի Ժերեմի Պոզիեն է եղել, ում պատկանել է ապագա արտադրանքը՝ մոմից մոդելավորելու գաղափարը։ 1730 թվականից նա ապրել և աշխատել է Ռուսաստանում՝ կատարելով բազմաթիվ պատվերներ արքունիքում, հենց նրան է հանձնարարվել պատրաստել Մեծ կայսերական թագը՝ 1762 թվականին Եկատերինա II-ի թագադրման համար։ Այդ դարաշրջանի մյուս հայտնի պալատական ոսկերիչներն են եղել Լուի-Դավիդ Դյուվալը և նրա որդիները՝ Լեոպոլդ Պֆիստերերը, Գեորգ Ֆրիդրիխ Էկարտը ։